ANDREW WOMMACK EVANKELIUMIN ÄÄRELLÄ
SOTA ON OHI, OSA 2/24
Tervetuloa kuulemaan opetusta -
Jumalan armosta ja rakkaudesta, joihin ei liity mitään ehtoja.
Ole hyvä, Andrew.
―Tervetuloa evankeliumin äärelle.
Jatkan viimeksi aloittamaani opetussarjaa nimeltä Sota on ohi.
Tämä on väkevää asiaa, vaikka kaikki eivät osaakaan suhtautua siihen.
Tämä on yksi suosikkiaiheistani. Aiheesta on saatavana myös kirja.
Suosittelen kirjaa lämpimästi. Viime jakso oli sarjani johdanto.
Puhuin jakeesta Luuk. 2:14, jossa enkeli ilmoitti Jeesuksen syntymän.
Enkeli sanoi paimenille: "Kunnia Jumalalle korkeuksissa, -
ja maassa rauha ihmisten kesken, joita kohtaan hänellä on hyvä tahto!"
Jakeen on tulkittu puhuvan rauhasta ihmisten kesken, mutta niin ei ole.
Jeesus sanoi jakeessa Matt. 10:34 -
"Älkää luulko, että minä olen tullut tuomaan rauhaa maan päälle; -
en ole tullut tuomaan rauhaa, vaan miekan."
Jeesuksen tehtävä ei siis ollut tuoda rauhaa ihmisten keskuuteen, -
vaikka niin on yleensä ajateltu ja joululauluissa sanotaan usein niin, -
esimerkiksi laulussa Bells on Christmas Day (Kellot joulupäivänä).
Laulun kirjoitti kuuluisa runoilija Henry Wadsworth Longfellow -
USA:n sisällissodan aikaan. Ainakin yksi hänen pojistaan kuoli sodassa.
Joulun alla 1860-luvulla Longfellow kuunteli saarnaa, -
jossa puhuttiin rauhasta maan päällä ja hyvästä tahdosta ihmisten kesken -
ja ajatteli poikansa menetystä. Yksi laulun säkeistä kuuluu: -
"Mutta maan päällä ei ole rauhaa..." Hänen mielestään rauha oli kuollut.
Näin hän ilmaisi tämän näennäisen ristiriidan.
Raamattu näytti sanovan, että maan päällä piti olla rauha, -
mutta hän näki edessään kuolemaa ja sodan kauheuksia.
Laulu jatkuu: "Vääryys heikkenee, oikeus jää jäljelle; -
rauha palaa maan päälle, hyvä tahto ihmisten keskuuteen."
Hän siis sanoi, että uskoi Raamatun lupauksen rauhasta toteutuvan, -
vaikkei siltä näyttänytkään.
Monissa muissa joululauluissa pyydetään rauhaa maan päälle -
alkaen meistä itsestämme. Tästä puhutaan paljon joulun alla.
Se kaikki perustuu enkelin sanoihin: -
"...maassa rauha ihmisten kesken, joita kohtaan hänellä on hyvä tahto!"
Mutta Jeesuksen sanoista näemme, ettei Hän tullut tuomaan rauhaa -
ihmisten keskuuteen, vaan rauhaa Jumalalta ihmisiä kohtaan.
Ennen Jeesuksen syntymää Jumalan ja ihmisten välillä -
oli vallinnut sotatila. Jumala rakasti maailmaa, mutta oikeamielisenä -
ei voinut muuta kuin rangaista ihmisiä heidän synneistään ja vihata niitä.
Selitän tätä myöhemmin lisää.
Vanhan liiton laki oli Jumalan vihaa, joka purkautui ihmisiä kohtaan.
Hän halusi kääntää ihmiset pois synnistä kohti itseään.
Tämä on karkea yleistys, mutta Vanhassa testamentissa -
Jumala käänsi ihmiset itseään kohti rangaistuksen pelon avulla, -
uudessa liitossa taas rakkauden avulla, joka näkyy Jeesuksessa.
Nämä ovat kaksi täysin erilaista tapaa olla suhteessa Jumalaan.
Meidän ei pidä tulla Hänen luokseen pelon takia, vaan rakkauden.
Uudessa liitossa meitä vetää Jumalan luo rakkaus, -
vanhassa liitossa Jumalan viha sai ihmiset lähestymään Häntä.
En ole seurakuntaa vastaan. Se on Jumalan ruumis maan päällä.
Seurakunta on välttämätön, emmekä tule toimeen ilman sitä, -
mutta suuri osa seurakunnasta, jopa uudestisyntyneet kristityt, -
ei ole ymmärtänyt uuden liiton sanomaa, -
vaan yrittää ajaa ihmiset Jumalan luo pelon, ei rakkauden avulla.
Suurin osa Kristuksen ruumiista ei ymmärrä uuden liiton sanomaa -
ja vaeltamista Jumalan armossa.
Toinenkin raamatunkohta vahvistaa Jeesuksen sanat jakeessa Matt.10:34.
"Älkää luulko, että minä olen tullut tuomaan rauhaa maan päälle".
Jakeissa Matt. 24:4―7 Hän puhui ajan merkeistä.
"Katsokaa, ettei kukaan teitä eksytä. Sillä monta tulee minun nimessäni -
sanoen: 'Minä olen Kristus', ja he eksyttävät monta.
Ja te saatte kuulla sotien melskettä ja sanomia sodista; -
katsokaa, ettette peljästy.
Sillä näin täytyy tapahtua, mutta tämä ei ole vielä loppu.
Sillä kansa nousee kansaa vastaan ja valtakunta valtakuntaa vastaan..."
Sanon tämän kaiken todistaakseni, että kun jakeessa Luuk. 2:14 -
enkeli sanoi: "Kunnia Jumalalle korkeuksissa, ja maassa rauha -
ihmisten kesken, joita kohtaan hänellä on hyvä tahto", -
Jeesuksen omat sanat Matteuksen evankeliumissa osoittavat, -
ettei enkeli puhunut rauhasta ihmisten kesken.
Toki se voi olla sivutuote Jumalan rakkauden vastaanottamisesta.
Ihmisten keskellä on nyt jonkin verran rauhaa, mutta enkeli ei puhunut siitä.
Jeesuksen syntymän tarkoitus ei ollut tuoda rauhaa ihmisten keskuuteen, -
vaan rauhaa Jumalalta ihmisiä kohtaan.
Ennen sitä Jumala oli vuodattanut vihaansa maailmaan -
vanhan liiton lain kautta käsitellessään ihmisten syntejä.
Teen toisenkin yleistyksen saadakseni ajatukseni selitettyä.
Vertaus ei toimi täydellisesti, mutta lasten kasvattaminen -
on vähän samanlaista. Pieni lapsi ei ymmärrä monia asioita.
Hänellä ei ole elämänkokemusta eikä kykyä ymmärtää asioita.
Vertaus ei enää toimi niin hyvin, sillä nykyisin monille ihmisille -
lapsen kurittaminen on niin kaukainen ajatus.
Heistä se on julmaa, mutta Raamattu opettaa jakeessa Snl. 13:24, -
että se, joka rakastaa lastaan, kurittaa häntä ajoissa.
Ajoissa tarkoittaa tarpeeksi nuorena.
Moni sanoo, ettei voisi koskaan kohottaisi kättään lasta vastaan.
He siis vain antavat elämän tappaa lapsensa, -
koska eivät kurita heitä ajoissa eivätkä siten hallitse heitä.
Voisin opettaa lasten kasvatuksesta, mutta halusin tällä vain sanoa, -
että jos kaksivuotias vie lelun siskoltaan, -
hänen kanssaan on turha yrittää keskustella asiasta.
Hänelle ei kannata selittää, että itsekkyys on paholaisen piirre.
Jeesushan sanoi, että on parempi antaa kuin ottaa.
Jos toimimme jatkuvasti itsekkäästi ja ajattelemme vain itseämme, -
ihmiset eivät pidä meistä emmekä saa koskaan ystäviä.
Itsekäs menettää helposti työnsä, koska ei ajattele työnantajaansa, -
vaan yrittää vain saada työstä niin paljon hyötyä itselleen kuin voi.
Itsekäs ei tee työtä kuin Herralle, ja hänen avioliittonsakin epäonnistuu.
Kaksivuotiaalle on turha puhua tällaisia asioita, sillä hän ei ymmärrä.
Itsekkäälle kaksivuotiaalle voi sen sijaan sanoa: -
"Jos teet sen vielä, saat selkääsi".
Lapsi ei ehkä tiedä, että on olemassa Jumala, paholainen, -
taivas tai helvetti tai miten itsekkyys vaikuttaa hänen tulevaisuuteensa, -
mutta hän ymmärtää, että jos hän vielä vie siskoltaan lelun, -
hän saa selkäänsä.
Kun siis paholainen yrittää houkutella häntä olemaan itsekäs, -
ajattelemaan vain itseään ja viemään sisaruksensa lelun, -
hän vastustaa tuota ajatusta rangaistuksen pelon takia.
Jokainen varmasti ymmärtää tämän ajatusmallin, -
noudattipa sitä käytännössä tai ei.
Lapsen voi saada toimimaan oikein rangaistuksen pelon avulla.
Jos kuitenkin joku toimii näin vielä, kun lapset ovat aikuisia -
ja uhkaa heitä selkäsaunalla, elleivät he tule jouluksi kotiin -
tai jotain muuta sellaista, hänessä on jotain pahasti vialla.
Rankaisu on väliaikainen tapa toimia ihmisten kanssa, -
joilla ei ole kykyä ymmärtää tekojensa seurauksia.
Kasvoin Texasin Arlingtonissa. Kun muutimme Arlingtonin -
Park Row'lle, talomme sijaitsi mailin verran kaupungin ulkopuolella.
Talon edessä kulki soratie, mutta Arlington kasvoi nopeasti.
Silloin siellä oli alle 5 000 asukasta, nykyisin ehkä jopa 400 000.
Arlington oli yhteen aikaan USA:n nopeimmin kasvava kaupunki.
Katumme päällystettiin, ja siitä tuli vilkas kaupungin katu.
Kun olin pieni, äitini antoi minulle monta selkäsaunaa siitä hyvästä, -
että juoksin kadulle pallon perässä katsomatta ensin molempiin suuntiin.
Hän iskosti tämän minuun, muuten tiestä olisi seurannut ongelmia.
Hän ei vain läimäyttänyt minua, vaan antoi kunnon selkäsaunan.
Selkäsaunoista seurasi jotain: ne iskostivat minuun pelon,
ja kun ylitin kadun, -
pysähdyin ja katsoin molempiin suuntiin pari kolme kertaa.
Lapsena en ymmärtänyt, että tein sen, etten jäisi auton alle.
Tein sen, ettei äiti olisi antanut minulle selkään. Isä sairasteli usein -
ja kuoli, kun olin 12-vuotias, joten hän ei juuri osallistunut kuritukseen, -
mutta äidin selkäsaunat saivat minut katsomaan molempiin suuntiin.
Nyt olen 64-vuotias, ja äiti on kuollut. En pelkää hänen selkäsaunojaan, -
mutta katson yhä molempiin suuntiin ennen kuin ylitän tien.
Nyt teen sen eri syystä, sillä ymmärrän, -
että se on tärkeää tehdä, etten jäisi auton alle.
Raamatun mukaan vanhan liiton ihmiset eivät ymmärtäneet asioita, -
jotka sinä ja minä tiedämme, vaikka olisivat niin kovasti halunneet.
Siitä puhutaan mm. jakeissa 2. Kor. 3:14 ja 2. Piet. 1:19.
He eivät voineet ymmärtää, sillä eivät olleet uudestisyntyneitä -
eikä heillä ollut Kristuksen mieltä, joka meillä on, 1. Kor. 2:16.
1. Kor. 2:14 "Mutta luonnollinen ihminen ei ota vastaan sitä, -
mikä Jumalan Hengen on; sillä se on hänelle hullutus, -
eikä hän voi sitä ymmärtää, koska se on tutkisteltava hengellisesti."
Jos et ole syntynyt uudesti, saatat ymmärtää vähän puheistani, -
mutta et voi ymmärtää niitä täysin etkä varsinkaan ottaa niitä vastaan.
Luonnollinen ihminen ei voi itsessään ottaa vastaan Jumalan asioita.
Sinun on synnyttävä Hengestä. Pyhän Hengen pitää valaista -
nämä asiat ja antaa sinulle ymmärrystä. Kun synnyt uudesti, -
kykysi ymmärtää hengellisiä totuuksia ja olla yhteydessä Jumalaan räjähtää.
Heräät hengellisesti eloon ja alat nähdä asioita eri näkökulmasta.
Monet teistä ovat kokeneet tämän. Kerran tekin elitte synnissä.
Taustanne takia ette ajatelleet asiaa, vaikka omatunto joskus kolkuttikin.
Tiesitte sydämessänne, että se oli väärin, mutta olitte turtuneita.
Kun synnymme uudesti ja annamme elämämme Herralle, -
näemme asiat toisin ja ihmettelemme, miten saatoimme elää niin.
Vähän niin kuin eräs ystäväni. Tämä on pitkä, mutta hieno tarina.
Tämä nainen oli asunut jo jonkin aikaa erään miehen kanssa.
He katsoivat Saturday Night Live -ohjelmaa. Elokuva Manaaja -
oli juuri tullut ulos, ja ohjelmassa pilailtiin sen kustannuksella.
Miten joku saattoi uskoa, että ihminen voi olla demonin vallassa?
Asiasta heitettiin vitsiä, mutta kun ystäväni katsoi ohjelmaa, -
hän ymmärsi vihdoin olevansa itse pahan hengen riivaama.
Se selitti kaikki hänen ongelmansa. Niinpä hän polvistui olohuoneessaan -
televisionsa edessä kesken Saturday Night Live -ohjelman.
Hän oli kotona avomiehensä kanssa, jonka kanssa oli asunut vuosia.
Hän katui syntejään, otti Jeesuksen Herrakseen ja syntyi uudesti -
katsoessaan Manaaja- elokuvasta tehtyä sketsiä.
Seuraavana aamuna hän heräsi sängyssään avomiehensä vierestä.
Yhtäkkiä hän katsoi ympärilleen ja tajusi, että tuo suhde oli väärin.
Suhde oli jatkunut vuosia. Varmasti hän tiesi sen olevan väärin, -
mutta hän ehkä ajatteli sen olevan väärin vain uskonnollisten mielestä.
Synnyttyään uudesti hän yhtäkkiä ymmärsi suhteen olevan väärin -
ja muutti heti erilleen. He menivät kyllä myöhemmin naimisiin.
Hän siis näki asiat eri tavalla heti synnyttyään uudesti.
Vanhan testamentin pyhät eivät olleet uudestisyntyneitä.
He eivät ymmärtäneet kaikkia asioita, joten Jumala kohteli heitä kuin lapsia.
Hän ei voinut selittää heille asioita hengellisellä tasolla, -
koska he eivät olisi ymmärtäneet sitä, joten Hän puhui yksinkertaisesti.
Jos joku teki syntiä ja rikkoi lakia, siitä seurasi Jumalan rangaistus.
Pelon vuoksi ihmiset eivät tehneet niin paljon syntiä kuin muuten.
Synti avaa saatanalle suoran tien elämäämme.
Room. 6:16 "Ettekö tiedä, että kenen palvelijoiksi, ketä tottelemaan, -
te antaudutte, sen palvelijoita te olette, jota te tottelette, -
joko synnin palvelijoita, kuolemaksi, tahi kuuliaisuuden, vanhurskaudeksi?"
Jos antaudut tekemään syntiä, avaat saatanalle oven elämääsi.
Et halua tehdä sitä. Miten Jumala sai ihmiset kääntymään synnistä -
ennen kuin he olivat syntyneet uudesti, Jumalan henki asui heissä -
ja ennen kuin laki oli kirjoitettu heidän sydämiinsä?
Jumala esti ihmisiä elämästä synnissä rangaistuksen pelon ja lain avulla.
Se rajoitti saatanan pääsyä sisälle heidän elämäänsä, -
sillä he tekivät asiat paremmin. Kukaan ei silti ollut täydellinen, -
ja he olivat yhä Jumalan vihan ja rangaistuksen kohteena.
Vaikka saatanan pääsyä heihin rajoitettiin, he olivat vihan lapsia.
Vanha liitto oli huonompi kuin uusi, ja jakeissa Gal. 3:23―25 sanotaan, -
että se annettiin vain siksi aikaa, kunnes usko tulisi Jeesuksessa -
ja voisimme syntyä uudesti. Tilannetta verrataan lapsen asemaan.
Laki oli kuin kasvattaja, joka opetti meitä -
ja valmisti meitä Kristuksen tuloon.
Nyt kun Kristus ja usko ovat tulleet, emme ole enää kasvattajan alla.
Tässä on tiivistettynä jakeiden Gal. 3:23―25 sisältö.
Vanhan liiton laki oli kuin vanhempi, joka läimäyttää lastaan.
Lapseen sattuu, ja hän itkee. Monien mielestä sellainen on kurjaa, -
mutta se saa ihmisen olemaan avaamatta ovea paholaiselle.
Rangaistus saa ihmisen tekemään oikeita asioita vääristä syistä.
Minäkin opin katsomaan molempiin suuntiin ennen kadun ylitystä, -
en siksi, että olisin pelännyt autoja, vaan koska pelkäsin äitiäni.
Väärä syy tuotti oikeat tulokset, mutta se oli vain väliaikaista.
Vanhempana emme enää tee asioita rangaistuksen pelosta, -
vaan ymmärrämme, miksi on tärkeää katsoa molempiin suuntiin.
Samoin meidän ei enää pitäisi palvella Jumalaa rangaistuksen pelosta, -
sillä nyt ymmärrämme Jumalan hyvyyden ja sen, -
mitä Hän on hyväksemme tehnyt, ja palvelemme Häntä rakkaudesta.
Tästä enkeli puhui sanoessaan: "Kunnia Jumalalle korkeuksissa, -
ja maassa rauha ihmisten kesken, joita kohtaan hänellä on hyvä tahto!"
Ennen Jeesuksen tuloa oli Jumalan vihaa ja rangaistusta.
Jakeessa Room. 4:15 sanotaan, että laki saa aikaan vihaa.
Joh. 3:16―18 "Sillä niin on Jumala maailmaa rakastanut, -
että hän antoi ainokaisen Poikansa, ettei yksikään, joka häneen uskoo, -
hukkuisi, vaan hänellä olisi iankaikkinen elämä.
Sillä ei Jumala lähettänyt Poikaansa maailmaan tuomitsemaan maailmaa, -
vaan sitä varten, että maailma hänen kauttansa pelastuisi.
Joka uskoo häneen, sitä ei tuomita; mutta joka ei usko, se on jo tuomittu,
koska hän ei ole uskonut Jumalan ainokaisen Pojan nimeen."
Jae 36: "Joka uskoo Poikaan, sillä on iankaikkinen elämä; -
mutta joka ei ole kuuliainen Pojalle, se ei ole elämää näkevä, -
vaan Jumalan viha pysyy hänen päällänsä."
Tällainen ihminen on siis yhä lain alla. Laki saa aikaan vihaa.
Vanhassa liitossa Jumala rankaisi ihmisiä. Se sattui, -
ja rangaistuksen pelko sai ihmiset välttämään synnin tekemistä.
Uudessa liitossa pyhä elämä on meille luontaista.
Olemme nyt aikuisia, emme lapsia, joita täytyisi rangaista.
Ymmärrämme asiat eri tavalla ja elämme pyhää elämää, -
koska se on parempi tapa elää.
En ymmärrä, miksi tämä on monille niin vaikea asia.
He ajattelevat, että ainoa tapa saada ihmiset olemaan juomatta -
on Jumalan rangaistuksen pelko. On miljoona syytä olla juomatta: -
säästyt maksakirroosilta, et romuta autoasi ajamalla humalassa, -
et tee tyhmiä asioita, joita kadut myöhemmin, ja rahaakin säästyy.
Miksi ihmeessä ihmiset ajattelevat, että vain rangaistuksen pelko -
estää synnin tekemisen? On miljoona syytä olla tekemättä aviorikosta, -
olla olematta vihainen ja katkera tai olla satuttamatta ihmisiä.
Vanhan liiton ihmiset eivät ymmärtä- neet tätä, ja tarvittiin rangaistuksia.
Jos elät uudessa liitossa, voit laulaa enkelin tavoin: -
"Kunnia Jumalalle korkeuksissa! Jumala suhtautuu nyt ihmisiin -
rauhanomaisesti eikä lue syntejämme viaksemme!" Tätä enkeli julisti, -
ja tätä minä julistan. Olen vasta pääsemässä opetukseni alkuun.
Kuvittele paikka, jossa erilaisista taustoista tulevat ihmiset -
voivat rakentaa elämänsä Jumalan totuuden lujalle perustalle.
Paikka, jossa Raamatun tuntemus ja käytännön palvelu ovat tasapainossa.
Paikka, jossa opetuslapseus on elämäntapa -
ja yhteys Jumalan ja ihmisten välillä kuin raikasta vuoristoilmaa.
Kuvittele Charis-raamattukoulu.
Jos olet unelmoinut siitä, että Jumala saisi koskettaa elämääsi, -
on aika ottaa ensimmäinen iso askel ja ilmoittautua Charis-kouluun.
Uudet tilamme Coloradon Woodland Parkissa avautuvat tänä vuonna -
ottaakseen vastaan tulevat muutoksentekijät.
He aloittavat matkan, joka muuttaa heidän elämänsä, -
ja lähtevät viemään ilosanomaa maailmaan, joka janoaa totuutta.
Mene nettisivuillemme, etsi itseäsi lähin koulu -
ja astu sisään suunnitelmaan, joka Jumalalla on sinua varten.
Charis-raamattukoulu on muuttanut -
ihmisiä ja maailmaa vuodesta 1994.
Koko Andrewin opetussarja aiheesta "Sota on ohi" -
on saatavana CD- tai DVD-levyillä. Niiden hinta on 16 puntaa.
Opetus on saatavana myös kirjana, jonka hinta on 9,99 puntaa.
Opetus on saatavana myös työkirjana.
Siinä on mukana koko sarjan opetus, -
ja mukana tulevalta CD-levyltä voit tulostaa tehtäviä.
Työkirjan hinta on 17,50 puntaa.
Nettisivuiltamme näet kaikki tavat, joilla voit tilata tämän opetuksen.
Sarjan ensimmäinen osa kertoo rauhasta ja hyvästä tahdosta.
Se saatavana kolmella punnalla, mutta ellei sinulla ole siihen varaa, -
Andrew yhteistyökumppaneineen tarjoaa sen sinulle ilmaiseksi.
Myös Andrewin uusin kirja aiheesta "Opetusta Eliasta" -
on saatavana 9 punnalla.
Voit tilata materiaaleja luottokortilla nettisivujemme kautta.
Siellä on myös lisätietoja tuotteista ja ilmaista lisämateriaalia.
Voit myös tilata materiaaleja puhelimitse arkisin klo 7:00―16 (GMT)
Palvelunumeromme näkyy ruudulla.
Muista maatunnus, jos soitat Ison-Britannian ulkopuolelta.
Jos numero on varattu, muista, että voit tilata materiaaleja -
milloin vain osoitteesta www.awme.net.
Jos haluat kirjoittaa meille, käytä ruudulla näkyvää osoitetta.
Olet tervetullut tapaamaan Andrewia johonkin näistä tapahtumista: -
Tammikuussa 2014 hän on Arizonassa ja Coloradossa.
Helmikuussa hän pitää konferenssin Coloradossa.
Maaliskuussa hän on Kaliforniassa ja lopuksi jälleen Coloradossa.
Lisätietoa tapahtumista alueellasi saat nettisivuiltamme.
Joe ja Nancy McQueen valmistuivat Charis-koulusta vuonna 2007.
He perustivat Argentiinan Charis- koulun poikansa ja miniänsä kanssa.
Koululla on ollut vaikeuksia uskonnollisessa maassa, -
mutta uuden lukukauden alkaessa luokan koko kaksinkertaistui.
Sanoma armosta vapauttaa ihmisiä Buenos Airesissa.
Lisätietoja yhteistyökouluistamme saat nettisivuiltamme.
Charis-raamattukoulu on muuttanut maailmaa jo vuodesta 1994.
Kun tulin uskoon, halusin raamattu- kouluun oppiakseni lisää Jumalasta.
Se muutti elämäni täysin. Minusta tuli onnellisempi ihminen.
Nykyisin rakastan vain Jeesusta. Tämä on ollut elämäni parasta aikaa.
Ison-Britannian Charis-koulut odottavat! Lisätietoja internetistä.
Suomennos: Anni lähteenmäki